laion/Wikipedia-Exotic huggingface dataset:
লুইস জর্জ রিভেরা হেরেরা

লুইস জর্জ রিভেরা হেরেরা (জন্ম ১৯৭২, পুয়ের্তো রিকো) একজন পুয়ের্তোরিকান পরিবেশকর্মী যিনি ২০১৬ সালে নর্থইস্ট ইকোলজিক্যাল করিডোর নেচার রিজার্ভ (সিইএন) রক্ষায় তার কাজের জন্য গোল্ডম্যান পরিবেশ পুরস্কার পেয়েছিলেন। লুইস জর্জ রিভেরা হেরেরা সারা জীবন পুয়ের্তো রিকোতে কাটিয়েছেন, রিও আল্টোতে (সান জুয়ানের নিকটবর্তী এলাকা) জন্মগ্রহণ করেছেন এবং বেড়ে উঠেছেন। পরিবেশ সুরক্ষায় সক্রিয়ভাবে অবদান রাখার তার দৃঢ় সংকল্প তার জীবনের প্রথম বছর থেকে শুরু হয়, যখন মাত্র আট বছর বয়সে তিনি খননকারীদের চার প্রজন্ম ধরে তার পরিবারের খামার ধ্বংস করতে দেখেন, কারণ জমিটি পুয়ের্তো রিকো সরকার একটি নিকাশী পরিশোধন কেন্দ্র নির্মাণের উদ্দেশ্যে জবরদখল করেছিল, ক্যারোলিনা আঞ্চলিক স্যানিটারি ওয়াটার ট্রিটমেন্ট প্ল্যান্ট। তার নিজের ভাষায়, "আমি সিদ্ধান্ত নিয়েছিলাম যে যখন আমি বড় হব তখন আমি পরিবেশ সুরক্ষা সম্পর্কিত কিছু অধ্যয়ন করব এবং কাজ করব", তাই তিনি পুয়ের্তো রিকো বিশ্ববিদ্যালয়, রিও পিয়েদ্রাস ক্যাম্পাসে (ইউপিআরআরপি) পরিবেশ রক্ষণাবেক্ষণ অধ্যয়ন করেন এবং পরবর্তীতে স্কুল অফ প্ল্যানিং-এ পরিবেশ পরিকল্পনায় স্নাতকোত্তর ডিগ্রি সম্পন্ন করেন। Univision। "Boricua reconocido como uno de seis ganadores del Premio Ambiental Goldman 2016"। Univision (spanish ভাষায়)। সংগ্রহের তারিখ ২০২১-০৪-২১। উদ্ধৃতি শৈলী রক্ষণাবেক্ষণ: অচেনা ভাষা (link) "Q&A with Luis Jorge Rivera Herrera"। Goldman Environmental Foundation (ইংরেজি ভাষায়)। ২০১৬-০৬-০৭। সংগ্রহের তারিখ ২০২১-০৪-২১।  "Chơi casino trực tuyến có hợp pháp ở Việt Nam không? Chơi thế nào để an toàn?" (ভিয়েতনামী ভাষায়)। ২০২১-০৪-১৪। সংগ্রহের তারিখ ২০২১-০৪-২১।
কুবাত পাশা মাদ্রাসা

কুবাত পাশা মাদ্রাসা ( তুর্কি: Kubat Paşa Medresesi ) দক্ষিণ তুরস্কের মেরসিন প্রদেশের তারসুস জেলার একটি ঐতিহাসিক মাদ্রাসা। মাদ্রাসাটি মূল রাস্তার দক্ষিণে পুরাতন শহরের কেন্দ্রস্থলে অবস্থিত। যেখানে তারসাসের বড় মসজিদ , দানিয়ালের মাজার এবং সেন্ট পলস চার্চ সহ আরও কয়েকটি ঐতিহাসিক ভবন রয়েছে। মাদ্রাসা ভবনটি পশ্চিমে দানিয়ালের মাজারের মুখোমুখি। মাদ্রাসা ইসলামী দেশগুলির প্রধান ধর্মীয় শিক্ষা প্রতিষ্ঠান। ১৫৫৭ সালে কুবাত পাশা মাদ্রাসা প্রতিষ্ঠিত হয়। পিরী পাশার ভাই, রামাযানীদ বাড়ির সদস্য এবং উসমানীয় সাম্রাজ্যের সামন্ত বেগ কুবাত পাশা মাদ্রাসাটি প্রতিষ্ঠিত করেন। ১৫১৭ সালে রামাজানীয়দরা অটোমানদের অভিজাতত্ব গ্রহণ করে। মাদ্রাসাটি অনেকবার পুনর্নির্মাণ হয়। ১৯৬৯-১৯৭০ সালে পুনর্নির্মাণের সময় এটি যাদুঘর হিসাবে ব্যবহার করার জন্য নতুনভাবে নকশাকৃত হয় এবং সেইজন্য কিছু মূল বৈশিষ্ট্য নষ্ট হয়ে যায়। ১৯৯৯ সালে তারসাস যাদুঘরটি ৭৫ তম বার্ষিকী সাংস্কৃতিক কেন্দ্রের বর্তমান ভবনে স্থানান্তরিত করা হয়। ড্যানিয়েল মসজিদের মাজার পুনর্নির্মাণের সময় মাদ্রাসা ভবনটি মসজিদ হিসাবে ব্যবহৃত হত। মাদ্রাসাটি সেলজুক স্থাপত্যের আদলে সেরা পাথরের গাঁথনে নির্মাণ করা হয়েছে। মাদ্রাসার একটি আয়তক্ষেত্রাকার আকৃতির স্থাপনার পরিকল্পনা রয়েছে। ভবন প্রাঙ্গণে চারপাশে একটি আইওয়ানসহ দুটি কক্ষ রয়েছে। ১৯৭০ সালের পুনর্নির্মাণ কাজ চলাকালে ভবনটি মূল বৈশিষ্ট্য অনেকটা নষ্ট হয়ে যায়। মাদ্রাসাটি চতুর্ভুজ আকৃতির যার চারপাশে ১৬ টি কক্ষ রয়েছে। খিলানযুক্ত কক্ষগুলিতে অগ্নিকুণ্ড সংযুক্ত রয়েছে। দক্ষিণ-পশ্চিমে সেলজুক স্থাপত্য শৈলীর আদলে নির্মিত দরজা দিয়ে মাদ্রাসায় প্রবেশ করা হয়। ২০১২ সালে তারসাস পৌরসভা মাদ্রাসায় আরেকটি পুনর্নির্মাণের কাজ শুরু করে। পুনর্নির্মাণের কাজের সময় প্রবেশদ্বারটির গোড়ায় প্রাচীন গ্রীক ভাষায় একটি শিলালিপি পাওয়া যায়। যা রোমান সাম্রাজ্য আমলের বলে মনে করা হয়। "Kubat Paşa Medresesi - Mersin" (তুর্কি ভাষায়)। Türkiye Kültür Portalı। সংগ্রহের তারিখ ২০১৬-১০-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kubat Paşa Medresesi" (তুর্কি ভাষায়)। সংগ্রহের তারিখ ২০১৬-১০-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "arsus Kubat Paşa Medresesi Hakkında Bilgi" (তুর্কি ভাষায়)। Mersin'im। ২০১৬-১০-১৯ তারিখে মূল থেকে আর্কাইভ করা। সংগ্রহের তারিখ ২০১৬-১০-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Tarsus'ta Kubat Paşa Medresesi Restore Ediliyor"। Haberler (তুর্কি ভাষায়)। ২০১২-০৩-১৭। সংগ্রহের তারিখ ২০১৬-১০-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Tarsus'ta Medrese Restorasyonunda Roma Dönemine Ait Kitabe Bulundu"। Arkeoloji Haber (তুর্কি ভাষায়)। ২০১২-১১-২২। ২০১৬-১০-২১ তারিখে মূল থেকে আর্কাইভ করা। সংগ্রহের তারিখ ২০১৬-১০-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে কুবাত পাশা মাদ্রাসা সংক্রান্ত মিডিয়া রয়েছে।
মালতেপে মসজিদ

মালতেপে মসজিদ (তুর্কি: Maltepe Camii অনুঃ মালতেপে জামে মসজিদ) তুরস্কের আঙ্কারায় অবস্থিত মসজিদ। তুরস্কের স্থাপত্যশৈলীতে বর্গাকার জমির উপর নির্মিত মসজিদটি দুই মিনার ও একটি এক গম্ভুজবিশিষ্ট। আঙ্কারার মালতেপে শহরতলীতে অবস্থিত মসজিদটি ১৯৫৪ সালে স্থাপিত, এবং ১৯৫৯ হতে সক্রীয়। এটি আঙ্কারার অপর জনপ্রিয় কোজাতেপে মসজিদের পাশাপাশি অন্যতম পরিচিত মসজিদ। নিয়মিত সালাত আদায় ছাড়াও মসজিদটি মহিলাদের কুরআন শিক্ষা ও জানাজার জন্য ব্যবহৃত হয়। মালতেপে মসজিদটি আঙ্কারা শহরের মালতেপে অঞ্চলে অবস্থিত,এটির ভৌগোলিক অবস্থান ৩৯°৫৫′২৯″ উত্তর ৩২°৫০′৪৯″ পূর্ব﻿ / ﻿৩৯.৯২৪৭২° উত্তর ৩২.৮৪৬৯৪° পূর্ব﻿ / 39.92472; 32.84694। মসজিদটির পশ্চিমে ৯০০ মিটার (৩,০০০ ফুট) দুরত্বে মোস্তফা কামাল আতাতুর্কের সমাধিসৌধ এবং পূর্বে ৬০০ মিটার (২,০০০ ফুট) দূরে আঙ্কারার সিহিয়ে স্কয়ার অবস্থিত। একটি বেসরকারী সংস্থার উদ্যোগ ও আগ্রহে মসজিদটি নির্মাণ করা হয়েছিল। রিকায় আকসায়ের স্থাপত্যনকশা অনুযায়ী মেহমেত ভারলিয়ার মসজিদটি নির্মাণ করেছিলেন। নির্মাণের আগে নির্মাণস্থল আঙ্কারার পৌরসভা দ্বারা পরিচ্ছন্ন ও পবিত্র করা হয়েছিল। ১৯৫৪ সালে মসজিদটির নির্মাণ শুরু হয় এবং ১৯৫৯ সালে সমাপ্ত হয়েছিল। উঠানসহ মালতেপে মসজিদের ৭,০১৯ বর্গমিটার (৭৫,৫৫০ বর্গফুট)। মসজিদটি নিকটবর্তী সড়ক হতে ৩০ মিটার উঁচু ঢিবির উপর নির্মিত, এটি একটি বর্গাকার ভূমির উপর নির্মিত, যার প্রতিটি বাহুর দৈর্ঘ্য ২০ মিটার (৬৬ ফুট)। শীতকালে মসজিদটির মেঝে গরম করার ব্যবস্থা যুক্ত আছে। মসজিদের দেয়ালের বহিরাবরণ, ভিত্তিতল হতে ৫ মিটার (১৬ ফুট) পর্যন্ত সিরামিক দিয়ে আবৃত। একক সবুজ গম্বুজটির উচ্চতা ৩০ মিটার (৯৮ ফুট)। প্রধান গম্বুজ ছাড়াও উত্তর দিকে ৫টি ছোট গম্বুজ আছে। এটির দুই মিনার ও একটি ঝুলন্ত বারান্দা সহ প্রতিটি ৫০ মিটার (১৬০ ফুট) উঁচু। বারান্দাতে উঠে আসার জন্য ১৪২ ধাপের সিঁড়ি আছে। তিনটি দরজা দিয়ে এই মসজিদে প্রবেশ করা যায়, একটি সম্মুখে, অপর দুইটি দরজা পাশে স্থাপিত। এটির সামনের ও পাশের জানালা গুলি দাগ প্রতিরোধি কাঁচ নির্মিত। মালতেপে মসজিদের গম্বুজের অভ্যন্তরে সূরা আল-ফাতিহা লেখা আছে। মসজিদের অভ্যন্তরে মেঝে হতে ৫ মিটার পর্যন্ত টালি বসানো, এর উপরে মার্বেলে খোদাই করে সূরা আত-তাগাবুন লেখা আছে। মসজিদের মূল অংশের বাইরে অজু করার স্থান, মহিলার কুরআন শিক্ষার ঘর এবং মসজিদের উঠানে কেবলার ডানদিকে পৃথক জানাজার স্থান এবং কৃত্রিম ঝর্ণা আছে। উইকিমিডিয়া কমন্সে মালতেপে মসজিদ সংক্রান্ত মিডিয়া রয়েছে। মসজিদের সম্মুখভাগ মসজিদের মিনার ও গম্ভুজসমূহ ১৯৭০ সালে মসজিদটির বহিঃদৃশ্য নিকটবর্তী সড়ক হতে মসজিদ "Ankara Maltepe Cami Gezi yazısı planı rehberi örneği turları butik oteller"। Gezi Yorumları | Gezi-yorum.Net (তুর্কি ভাষায়)। ২০২০-০৭-১৯। ২০১৭-১১-১০ তারিখে মূল থেকে আর্কাইভ করা। সংগ্রহের তারিখ ২০২১-০৪-২১।  "MALTEPE CAMİİ TARİHÇESİ"। MALTEPE CAMİİ (তুর্কি ভাষায়)। ২০১৩-০৯-২৩। ২০১৩-০৯-২৩ তারিখে মূল থেকে আর্কাইভ করা। সংগ্রহের তারিখ ২০২১-০৪-২১।  ইসলাম প্রবেশদ্বার
আন্দালৌসিয়া মাদ্রাসা

আন্দালৌসিয়া মাদ্রাসা ( আরবি: المدرسة الأندلسية ) বামাদ্রাসা এল ইউনসিয়া নামেও পরিচিত তিউনিশিয়ার তিউনিসে অবস্থিত একটি মাদ্রাসা। এটিকে সিদি এল আজমির মাদ্রাসাও বলে কারণ এটি জাউইয়ার কাছাকাছি অবস্থিত । আর +এরাকাহ সড়কে মাদ্রাসাটি অবস্থিত। সন্ত আবি আহমেদ মোহাম্মদ ইউনেসের স্মৃতিসৌধের কাছাকাছি অবস্থিত। এছাড়াও মদিনা সিদি ইয়উনেস হিসাবে পরিচিত। ১৬০৯ সালে স্পেনের তৃতীয় ফিলিপের বিধি অনুসরণে স্পেন থেকে বহিষ্কৃত হওয়া তিউনিসে আগত মুসলমানদের একটি দল এই মাদ্রাসাটি তৈরি করেছিল। এই জনগোষ্ঠী সামাজিক, অর্থনৈতিক এবং সাংস্কৃতিক ক্ষেত্রে রাজ্যের উন্নয়নে অবদান রেখেছে। বাব সৌখ্যায় সৌভান আল্লাহ মসজিদও তৈরি করেন। বর্তমানে মাদ্রাসাটি প্রতিবন্ধীদের জন্য সমিতির কার্যনির্বাহী কার্যালয় হিসাবে ব্যবহার হচ্ছে। Abdelhakim Gafsi, Monuments andalous de Tunisie, Tunis, Agence nationale du patrimoine, 1993, 63 p. (আইএসবিএন ৯৯৭৩-৯১৭-১৪-৬), p. 32 "Archived copy"। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৭-০৪-২৩।    উইকিমিডিয়া কমন্সে আন্দালৌসিয়া মাদ্রাসা সংক্রান্ত মিডিয়া রয়েছে।
বীর লাহজার মাদ্রাসা

বীর লাহজার মাদ্রাসা ( আরবি: مدرسة بئر الأحجار ) তিউনিশিয়ার তিউনিসে অবস্থিত একটি মাদ্রাসা। মাদ্রাসাটি তিউনিশিয়ার তিউনিসের ৪০ এল পাচা সড়কে অবস্থিত। হোসেন সাম্রাজ্যের বেগ প্রথম আবু আই-হাসান আলী তার রাজত্বকালে চার মাদ্রাসা নির্মাণ করেন। তারমধ্যে ১৭৫২ সালে এল বাচিয়া মাদ্রাসা এবং ১৭৫৬ সালে এল আছুরিয়া মাদ্রাসা নির্মাণ করেন। একই বছরে তিনি বীর লাহজার মাদ্রাসা নির্মাণের আদেশ দেন। তার মৃত্যুর পরে ১৭৫৭ সালে মাদ্রাসাটির নির্মাণ কাজ শেষ হয়। কয়েক দশক ধরে দেশের বিভিন্ন অঞ্চল থেকে আগত মালিকি অনুসারী শিক্ষার্থীদের মাদ্রাসাটি পাঠদান করে। প্রথম আবু এল-হাসান আলি মাদ্রাসায় ২৫ টি বিভিন্ন আর্থিক সম্পদ যেমন ৫টি ফাউন্ডিকস, ৩টি দোকান, একটি বাড়ি ইত্যাদি দান করেন। প্রবেশ পথে একটি সুন্দর মার্বেল ধাতুপট্টাবৃত রয়েছে। দরজার ডানদিকে মাদ্রাসায় একটি জানালা দিয়ে সজ্জিত একটি ঝর্ণা রয়েছে এবং একটি মার্বেল ফলক রয়েছে যাতে মাদ্রাসার ভিত্তি সম্পর্কে কিছু তথ্য লেখা আছে। এটিতে শিক্ষার্থীদের জন্য ১৬টি কক্ষ এবং একটি প্রার্থনা কক্ষ রয়েছে। রাতে মাদ্রাসা মাদ্রাসার সাধারণ দৃশ্য মাদ্রাসার প্রবেশপথ বীর লহজার সড়কে মাদ্রাসার সম্মুখভাগ বীর লাহজারের স্মরণীয় ফলক   Ahmed Saadaoui, Tunis, ville ottomane : trois siècles d'urbanisme et d'architecture, Tunis, Centre de publication universitaire, 2001, 538 p. (আইএসবিএন ৯৭৮-৯৯৭৩-৩৭-০২৩-৫), p. 178-184
পাওলা নুনিয়েস

পাওলা নুনিয়েস রিবাস (স্পেনীয়: Paola Núñez, স্পেনীয় উচ্চারণ: [paˈola ˈnuɲes]; জন্ম: ৮ এপ্রিল ১৯৭৮; পাওলা নুনেজ নামেও পরিচিত) হলেন একজন মেক্সিকীয় অভিনেত্রী এবং টেলিভিশন প্রযোজক। নুনিয়েস মেক্সিকোর বাজা ক্যালিফোর্নিয়ার টেকাটায় জন্মগ্রহণ করেন। তিনি ১২ বছর বয়সে থিয়েটারে অভিনয় শুরু করেছিলেন। ১৬ বছর বয়সে তিনি অভিনয়ের স্কুল সিফ্যাক টিভি অ্যাজটেকায় পড়াশোনা শেষ করেন এবং অভিনয় শিল্পী হিসেবে তার কর্মজীবন শুরু করেন৷ নুনিয়েস ধারাবাহিক নাটকও প্রযোজনা করে থাকেন। আমোর ইন কাস্টোডিয়ায় তার সহ-শিল্পী আন্দ্রেজ প্যালাসিওস তার একজন ঘনিষ্ট বন্ধু। নুনিয়েস রোমাঞ্চকর ক্রীড়ার প্রতি ভীষণভাবে আকৃষ্ট। ১২ বছর বয়সে তিনি মঞ্চাভীনয় এবং ১৬ বছর বয়সে টেলিভিশনে অভিনয় শুরু করেছিলেন। আমোর ইন কাস্টোডিয়ায় বার্বারা বাজটেরিকা চরিত্রে অভিনয়ের জন্য তিনি মেক্সিকোয় জনপ্রিয়তা লাভ করেন৷ বৈশ্বিক উষ্ঞায়নের বিষয়ে জনসচেতনতা গড়ে তোলার জন্য ২০০৭ সালে তিনি গ্রিন পিসের সাথে যুক্ত হয়েছিলেন। তাকে জিকিউর মত মেক্সিকোর বেশ কিছু জাতীয় ম্যাগাজিনেও দেখা গিয়োছে। ২০১০ সালের জুলাইয়ে তিনি চিনকো মুজেরেস উসান্ডো এল মিসমো ভেসিডোতে থ্রিসা চরিত্রে দেখা যায়। নুনিয়েস এফআইসি আমেরিকা এবং টেলিঅ্যান্টিওকিয়ার যৌথ প্রযোজনায় নির্মিত কিয়েন আনিয়স ডি পারডনে খলনায়ক চরিত্রে অভিনয় করেছেন। তিনি ছাড়াও এর শ্রেষ্ঠাংশে অভিনয় করেছেন আনা ক্লডিয়া টালানকন এবং মানোলো কারডোনা। এটি রচনা করেছেন লুইস ল্যাঙ্গলেমি। ২০১৪ সালে নুনিয়েস ইউজিনো সিলার এবং লরা ফ্লোরেসের সাথে মার্কিন টেলিনভেলা রেইনা ডি কারাজোনেসে কেন্দ্রীয় চরিত্রে অভিনয় করেছেন।[তথ্যসূত্র প্রয়োজন] "Archived copy"। ২০১৬-০৬-০৩ তারিখে মূল থেকে আর্কাইভ করা। সংগ্রহের তারিখ ২০১৫-১০-২৩।  "Archived copy"। ২০১৩-১২-০৭ তারিখে মূল থেকে আর্কাইভ করা। সংগ্রহের তারিখ ২০১৩-১২-১৪।  "El Universal - - Paola Nez: el cine la llama"। eluniversal.com.mx (স্পেনীয় ভাষায়)। ১৫ জুন ২০১৩। ১৪ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৫।  "LUCHA PAOLA NÚÑEZ POR EL MUNDO" (স্পেনীয় ভাষায়)। ২০০৭-১২-১৩। ২০২০-০৬-০৭ তারিখে মূল থেকে আর্কাইভ করা। সংগ্রহের তারিখ ২০২০-০৪-০১।  "paola nuñez se desnuda en la revista GQ fotos"। lasnoticiasmexico.com (স্পেনীয় ভাষায়)। ১৮ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৫।  "Paola Núñez sin planes para casarse"। Quien (স্পেনীয় ভাষায়)। ২০১০-০৬-১৪। সংগ্রহের তারিখ ২০২০-০৪-০১।  "55 Premios Ariel (2013) - Academia Mexicana"। filmaffinity.com।
এএসএমএল

এএসএমএল একটি নেদারল্যান্ডস-ভিত্তিক বহুজাতিক কোম্পানি যেটি আলোকপ্রস্তরলিখন ব্যবস্থা (ফটোলিথোগ্রাফি সিস্টেম) নির্মাণ ও উৎপাদনের বিশেষায়িত ক্ষেত্রে নিয়োজিত। ২০২১ সালে এটি অর্ধপরিবাহী শিল্পখাতের জন্য আলোকপ্রস্তরলিখন ব্যবস্থা সরবরাহকারী বৃহত্তম প্রতিষ্ঠান ছিল। এই ব্যবস্থাগুলি কম্পিউটার ও অন্যান্য ইলেকট্রনীয় যন্ত্রে বা যন্ত্রাংশে ব্যবহৃত সমন্বিত বর্তনী উৎপাদন প্রক্রিয়ার জন্য অত্যাবশ্যক। আলোকপ্রস্তরলিখন যন্ত্রগুলিতে আলোকীয় পদ্ধতিতে একটি পাতলা সিলিকন চাকতি বা ওয়েফারের উপরে কোনও নকশা বা ছাঁদের প্রতিচ্ছবি তৈরি করা হয়। ওয়েফারটি একটি আলোক-সংবেদী উপাদান (ফটোরেজিস্ট) দ্বারা আবৃত থাকে। এই প্রতিচ্ছবি চিত্রণ পদ্ধতিটি একটি ওয়েফারের উপর বহু ডজন বার বারংবার প্রয়োগ করা হয়। ফটোরেজিস্ট অতঃপর অধিকতর প্রক্রিয়াজাত করে সিলিকনের উপরে প্রকৃত ইলেকট্রনীয় বর্তনী সৃষ্টি করাহয়। এএসএমএল-এর যন্ত্রগুলি যে আলোকীয় প্রতিচিত্রণ প্রক্রিয়াটি সম্পন্ন করে, সেটি প্রায় সব ধরনের সমন্বিত বর্তনী উৎপাদন প্রক্রিয়ায় ব্যবহার করা যায়। এএসএমএল-এর যন্ত্রগুলি মূলত দুই ধরনের আলোকপ্রস্তরলিখন কৌশল ব্যবহার করে। এগুলি হল গভীর অতিবেগুনী নিমজ্জন (Deep Ultraviolet Immersion ডিইউভি ইমার্শন) এবং চরম অতিবেগুনী (Extreme Ultraviolet) কৌশল। ২০২০ সালে এসে কোম্পানিটি প্রথমোক্ত কৌশলটির জন্য ৮৮% বাজারের ভাগ এবং দ্বিতীয়টির জন্য ১০০% বাজারের ভাগ দখল করে, ফলে এটি সারা বিশ্বের আলোকপ্রস্তরলিখন যন্ত্রের বাজারে একচেটিয়া কারবারে পরিণত হয়েছে। কেবল জাপানি ক্যানন ও নিকন কোম্পানিগুলি এটির দুই বড় প্রতিদ্বন্দ্বী হিসেবে এখনও সক্রিয় রয়েছে। কোম্পানিটি ১৯৮৪ সালে ফিলিপস ও এএসম কোম্পানির সংযুক্তির মাধ্যমে "অ্যাডভান্সড সেমিকন্ডাকটর ম্যাটেরিয়াল্‌স লিথোগ্রাফি" সংক্ষেপে "এএসএমএল" নামে যাত্রা শুরু করে। বর্তমানে এটির কোনও পূর্ণ নাম নেই, এটি কেবল এএসএমএল নামেই পরিচিত। "সংরক্ষণাগারভুক্ত অনুলিপি" (পিডিএফ)। ২ ফেব্রুয়ারি ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ এপ্রিল ২০২১।  https://www.asml.com/en/investors/shares https://www.asml.com/en/company/about-asml "About ASML"। সংগ্রহের তারিখ ২১ এপ্রিল ২০২১।
রেল জাদুঘর, হাওড়া

রেল জাদুঘর হাওড়ার ফোরশোর রোডে অবস্থিত একটি জাদুঘর। এটি ভারতের রেল বিষয়ক অন্যতম গুরুত্বপূর্ণ যাদুঘর এবং কলকাতা মহানগর অঞ্চল ও হাওড়া শহরের অন্যতম প্রধান পর্যটন আকর্ষণ। জাদুঘরটি ২০০৬ সালে হাওড়া রেলওয়ে স্টেশন চত্বরে স্থাপন করা হয়। এটি হাওড়া রেল মিউজিয়াম হিসাবে অধিক পরিচিত। জাদুঘরটি ভারতীয় রেলওয়ে দ্বারা পরিচালিত হয়। এটি সাড়ে চার একর জমিতে স্থাপন করা হয়। এখানে পূর্ব ভারতের রেল চলাচল সম্পর্কে যাবতীয় উন্নয়ন ও বিবর্তনের তথ্য প্রদর্শিত হয়। জাদুঘর প্রদর্শনের জন্য নিদিষ্ট প্রবেশ মূল্য নির্ধারিত রয়েছে। পূর্ব ভারতের প্রথম ট্রেনটি ১৮৫৪ সালের ১৫ অগস্ট হাওড়া ও হুগলির মধ্যে যাত্রা শুরু করে। সকাল সাড়ে আটটায় হাওড়া স্টেশন ছেড়ে ৯১ মিনিটে হুগলি পৌঁছেছিল ট্রেনটি। এর পরে সমগ্র ভারতের সাথে পূর্ব ভারতের রেলপথ ও রেল পরিচালনা ব্যবস্থা বহু পরিবর্তনের মধ্যদিয়ে বর্তমান অবস্থায় পৌঁছায়। জাদুঘরটি শতাব্দী প্রাচীন রেল ব্যবস্থায় ব্যবহৃত ট্রেন ও রেল ইঞ্জিন সহ বিভিন্ন সরঞ্জামসমূহ জনসাধারণের সম্মুখে তুলে ধরান জন্য ভারতীয় রেলের তত্বাবধানে ২০০৬ সালে চালু হয়। জাদুঘরে ট্রেন চলাচলের পুরানো লন্ঠন সিগন্যাল, টেলিফোন, যন্ত্রাংশ সহ বহু উপকরণ সংগৃহীত কারা হয়েছে। এখানে পূর্ব ভারতের রেল চলাচল সম্পর্কে যাবতীয় উন্নয়ন ও বিবর্তনের তথ্য রয়েছে। এছাড়াও দেড়শ বছরের পুরনো বাষ্পীয় ইঞ্জিন, ভিন্টেজ কামরা রয়েছে। এখানে কবিগুরু এক্সপ্রেস- সহ বিভিন্ন এক্সপ্রেস ট্রেনের প্রতিরূপ-সংস্করণ সংরক্ষিত হয়েছে। জাদুঘরে হিন্দি চলচ্চিত্র পরিনীতার অন্তর্গত ‘কস্ত মজা’ গানের দৃশ্যায়নে ব্যবহৃত স্টিম ইঞ্জিনটি স্থান লাভ করেছে। জাদুঘরে হাওড়া স্টেশনের আদলে নির্মিত ভবন রয়েছে। জাদুঘরে টয় ট্রেনের ব্যবস্থা রয়েছে। ডব্লিউসিএম-৫ রেল ইঞ্জিন- ভারতে নির্মিত প্রথম ব্রডগেজ বৈদ্যুতিক লোকোমোটিভ। এইচপিএস-৩২ - ইস্ট পাকিস্তান রেলওয়ের একটি ইঞ্জিন। ভারতীয় সেনা ১৯৭১-এর ভারত-পাক যুদ্ধের সময় এই পাক ইঞ্জিনটি আটক করে। ইন্দ্রপ্রস্থ - পরিষেবা প্রদান থেকে অবসরকারী ভারতীয় রেলের প্রাচীনতম লোকোমোটিভ। জাদুঘরটি রবিবার, সোমবার, মঙ্গলবার, বুধবার ও শুক্রবার, শনিবার জনসাধারণের জন্য উন্মুক্ত থাকে। সকাল ১০:৩০ ঘটিকা থেকে বিকাল ৫:৩০ ঘটিকা পর্যন্ত খোলা রাখা হয়। জাদুঘরে প্রবেশের জন্য প্রবেশ মূল্য নির্ধারিত রয়েছে। নির্ধারিত মাথাপিছু প্রবেশ মূল্য ১০ টাকা। "রেল জাদুঘর- কলকাতা"। www.museumsofindia.org। ২১ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০২১।  "জাদুঘরের রেলগাড়িটা, অস্তাচলে ঘড়ির কাঁটা…"। bengali.indianexpress.com। ১০ মার্চ ২০১৯। সংগ্রহের তারিখ ২১ এপ্রিল ২০২১।  "খুলছে হাওড়ার রেল মিউজিয়াম, মানতে হবে কোভিড বিধি"। www.kolkata24x7.com। ২১ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০২১।
তারামণি

তারামণি দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ শহরের প্রথম তথ্যপ্রযুক্তি উদ্যান এবং একাধিক শিক্ষা সংক্রান্ত গবেষণা প্রতিষ্ঠানের জন্য একটি উল্লেখযোগ্য। লোকালয়টি আদিয়ার ও বেসান্তনগরের মধ্যবর্তী। এটি মূলত পুরাতন মহাবলীপুরম সড়ক বা আইটি এক্সপ্রেস এর উপর অবস্থিত একটি এস্টেট। চেন্নাই শহরে ইচ্ছুকদের জাপানি ভাষা শিক্ষালাভের জন্য আমেরিকান ইন্টার্নেশনাল স্কুল অফ চেন্নাইয়ের প্রাঙ্গণে জাপানিজ স্কুল এডুকেশন ট্রাস্ট অফ চেন্নাই একটি সপ্তাহান্তিক ব্যবস্থা করেছিল। ২০০৩ খ্রিস্টাব্দে এই ব্যবস্থাটি এআইএস চেন্নাইতে স্থানান্তরিত করা হয়। পুরাতন মহাবলীপুরম সড়ক এবং সরদার প্যাটেল সড়কের সংযোগস্থলে অবস্থিত মধ্য কৈলাস মন্দির তারামণির জনপদের শুরু সূচিত করে। এর চারদিকে রয়েছে আদিয়ার, বেসান্তনগর, তিরুবান্মিয়ুর, বেলাচেরি ও পেরুঙ্গুড়ি। চেন্নাই আর্টারিয়াল রোড তথা পুরাতন মহাবলীপুরম সড়ক বর্তমানে রাজীব গান্ধী সালাই নামে পরিচিত। তারামণি ও বেলাচেরি সংযোগকারী তারামণি লিংক রোড অন্যতম গুরুত্বপূর্ণ সড়ক। এই সড়ক বেলাচেরির বিজয় নগর বাস স্ট্যান্ড অতিক্রম করে স‌ঈদাপেটের লিটিল মাউন্ট জংশনে এসে মেটবক্কম হয়ে তাম্বরম অবধি বিস্তৃত হয়েছে। অত্যধিক যানজট লাঘব করতে বর্তমানে এটি ছয় লেন বিশিষ্ট সড়কে পরিণত করার সিদ্ধান্ত নেওয়া হয়েছে। ১৯৯৬ খ্রিস্টাব্দে প্রস্তাবনার দ্বারা এমজিআর ফিল্ম সিটি প্রতিষ্ঠা করা হয়। তৎকালীন তামিলনাড়ুর মুখ্যমন্ত্রী জয়ললিতা জয়রাম মূখ্যমন্ত্রী পদে আসীন হওয়ার পর এটিই ছিল তার প্রথম সবচেয়ে বড় প্রকল্প। তবে কিছু সংবাদপত্রে প্রতিবেদন অনুসারে এটি "নলেজ পার্ক" বা শিক্ষা উদ্যানে পরিণত করার পরিকল্পনা রয়েছে। "Being investor-friendly, Tamil Nadu has opened fresh avenues, says CM Palaniswami"। The Indian Express (ইংরেজি ভাষায়)। ২০২০-০১-৩০। সংগ্রহের তারিখ ২০২০-০৮-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "アジアの補習授業校一覧（平成25年4月15日現在）" (). Ministry of Education, Culture, Sports, Science and Technology. Retrieved on 13 February 2015. "チェンナイ Japanese School Educational Trust of Chennai Inside American International School Chennai, 100 Feet Road, Taramani, Chennai, 600113, INDIA" "ＨＡＮＤＢＯＯＫ（学校案内英字版）." Japanese School Educational Trust of Chennai. Retrieved on 13 February 2015. "Decks cleared for six-laning of Taramani Link Road"। The Hindu। ২৩ জুলাই ২০০৯। সংগ্রহের তারিখ ১৪ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The Hindu: Knowledge park coming up at MGR Film City ওয়েব্যাক মেশিনে আর্কাইভকৃত ৬ এপ্রিল ২০০৫ তারিখে
হাইপোলিপোপ্রোটিনেমিয়া

হাইপোলিপোপ্রোটিনেমিয়া, হাইপোলিপিডেমিয়া, হলো এক ধরনের ডিসলিপিডেমিয়া যেটিকে রক্তে লিপিড অথবা লিপোপ্রোটিনের অস্বাভাবিক নিম্ন মাত্রা দ্বারা সংজ্ঞায়িত করা হয়। এটি জিনগত রোগ যেমন হাইপোফলিপোপ্রোটিনেমিয়া ও হাইপোবেটালিপোপ্রোটিনেমিয়া, অপুষ্টি, অপশোষণ, ক্যান্সার, হাইপারথাইরয়েডিজম এবং লিভারের রোগের মাধ্যমে ঘটে থাকে। হাইপোলিপিডেমিয়ার কারণগুলোর মধ্যে রয়েছে: হাইপোবেটালিপোপ্রোটিনেমিয়া (এলডিএল কোলেস্টেরল বা অ্যাপোলিপোপ্রোটিন বি নিম্ন স্তরের) অপুষ্টি অপশোষণ কিছু নির্দিষ্ট ক্যান্সার হাইপারথাইরয়েডিজম যকৃতের রোগ রক্তের ভিতরে চর্বিযুক্ত কণার পরিমাণ অধ্যয়নের মাধ্যমে হাইপোলিপিডেমিয়া নির্ণয় করা যেতে পারে। এ পরীক্ষা করার সময় রোগীকে পরীক্ষা করার পূর্বের রাতে উপবাস করতে হবে। এর জন্য (কোলেস্টেরল-হ্রাসকারী ওষুধ ছাড়া) মানদণ্ডগুলি হলো: মোট কোলেস্টেরলের মাত্রা ১২০ mg/dL এর উপরে এবং এলডিএল কোলেস্টেরলের মাত্রা ৫০ mg/dL এর উপরে থাকবে। গুরুতর অসুস্থতার ক্ষেত্রে, কম কোলেস্টেরলের মাত্রা ক্লিনিকাল অবস্থার অবনতির পূর্বাভাস দেয় এবং পরিবর্তিত সাইটোকাইন স্তরের সাথে সম্পর্কযুক্ত। এএনজিপিটিএল ৩ জিনের একটি অনুলিপিতে জেনেটিক লস-অফ-ফাংশন ভেরিয়েন্ট সহ মানুষের মধ্যে সিরাম এলডিএল কোলেস্টেরলের স্তর হ্রাস করা হয়। এএনজিপিটিএল ৩ এর দুটি অনুলিপিতে লস-অফ-ফাংশন বৈকল্পিকগুলোর মধ্যে, নিম্ন এলডিএল কোলেস্টেরল, নিম্ন এইচডিএল কোলেস্টেরল এবং নিম্ন ট্রাইগ্লিসারাইড দেখা যায়। হুফট রোগ হলো একটি বিরল অবস্থা। এক্ষেত্রে রক্তে লিপিডের মাত্রা কমে যায়, লাল ফুসকুড়ি দেখা দেয় এবং মানসিক ও শারীরিক প্রতিবন্ধকতা দেখা দেয়। হাইপোলিপিডেমিয়া পরিত্রাণে ভিটামিন ই এর পরিপূরকগুলো শিশুদের সাহায্য করতে পারে। The Merck Manual of Diagnosis of Therapy, 18th edition. 2006. Gordon BR, Parker TS, Levine DM, ও অন্যান্য (২০০১)। "Relationship of hypolipidemia to cytokine concentrations and outcomes in critically ill surgical patients": 1563–8। ডিওআই:10.1097/00003246-200108000-00011। পিএমআইডি 11505128।  Musunuru K, Pirruccello JP, Do R, Peloso GM, Guiducci C, Sougnez C, Garimella KV, Fisher S, Abreu J (২০১০)। "Exome Sequencing, ANGPTL3Mutations, and Familial Combined Hypolipidemia": 2220–2227। ডিওআই:10.1056/NEJMoa1002926। পিএমআইডি 20942659। পিএমসি 3008575 ।
ফেলো অব দ্য রয়্যাল এশিয়াটিক সোসাইটি অব গ্রেট ব্রিটেন অ্যান্ড আয়ারল্যান্ড

রয়্যাল এশিয়াটিক সোসাইটি অফ গ্রেট ব্রিটেন এবং আয়ারল্যান্ডের ফেলোরা (এফ আর এ এস) হলেন এমন ব্যক্তি যারা রয়্যাল এশিয়াটিক সোসাইটির কাউন্সিল দ্বারা নির্বাচিত হয়েছেন যাতে "এশিয়া সম্পর্কিত বিজ্ঞান, সাহিত্য এবং শিল্পকলার সাথে সংযুক্ত এবং উৎসাহের জন্য" বিষয়গুলির তদন্ত আরও এগিয়ে যায়। "Societies and Institutes | Royal Asiatic Society"। web.archive.org। ২০০৭-০২-২০। Archived from the original on ২০০৭-০২-২০। সংগ্রহের তারিখ ২০২১-০৪-২১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) royalasiaticsociety.org
ইসলাম: পাস্ট, প্রেজেন্ট অ্যান্ড ফিউচার

ইসলাম: পাস্ট, প্রেজেন্ট অ্যান্ড ফিউচার বিশিষ্ট ধর্মতত্ত্ববিদ হান্স কংয়ের ২০০৭ সালের একটি বই। এটি একেশ্বরবাদী বিশ্বাসের উপর লেখা তার ত্রয়ীর চূড়ান্ত বই। এটিতে ইসলামের ১,৪০০ বছরের ইতিহাসের দীর্ঘ বিশ্লেষণ করা হয়েছে। দুই দশকেরও বেশি সময় ধরে বিশ্ব ধর্মগুলি হান্স কংয়ের লেখালেখির জন্য কেন্দ্রীয় বিষয় হয়ে রয়েছে। এই বইয়ে তিনি ইসলামের গভীর বিবরণ দিয়েছেন, যা খ্রীষ্টধর্মের পরে দ্বিতীয় বৃহত্তম বিশ্ব ধর্ম। ১৪০০ বছরের ইতিহাসে দৃষ্টান্ত পরিবর্তনের বর্ণনা দিয়ে, বিভিন্ন স্রোতের রূপরেখা তৈরি করে এবং দিনের জরুরি প্রশ্নে ইসলামের অবস্থান জরিপ করে সম্পূর্ণ বিশ্লেষণ লিখেছেন। ইহুদি ধর্ম (১৯৯১) এবং খ্রীষ্টধর্ম (১৯৯৪) নিয়ে কং আগের গবেষণার মতো, তিনি বিশ্বাসের কেন্দ্রীয় নীতিগুলির উপর মনোনিবেশ করেন এবং একেশ্বরবাদী বিশ্ব ধর্মগুলির মধ্যে সমান্তরালতা দেখাতে চান। কোরআনের বিষয়বস্তু এবং অর্থের বিস্তারিত বিশ্লেষণের সাথে, তিনি এই ধারণাকে চ্যালেঞ্জ করেছেন যে বিভিন্ন ধর্মের লোকেরা অভ্যন্তরীণভাবে বিরোধিতা করছে। প্রকৃতপক্ষে, এই চিন্তাপ্রবণ এবং শক্তিশালী বইটির প্রবর্তনে, তিনি স্পষ্টভাবে এর বার্তাটি স্যামুয়েল হান্টিংটনের প্রভাবশালী সভ্যতার সংঘর্ষ (১৯৯৩) এর বিরোধী হিসাবে উপস্থাপন করেছেন। স্নায়ুযুদ্ধ পরবর্তী বিশ্বে ইসলামকে নতুন শত্রু হিসেবে উপস্থাপন করার পরিবর্তে এবং বর্তমান আন্তর্জাতিক পরিস্থিতিকে আরও পুনর্অস্ত্রায়ন ও ঘৃণার আহ্বান হিসেবে উপস্থাপন না করে তিনি পরামর্শ দেন যে "জাতির মধ্যে শান্তি" এর পূর্বশর্ত। তিনি উল্লেখ করেছেন বিশ্বে বিশ্ব রাজনীতি বোঝার জন্য ইসলাম সম্পর্কে জ্ঞানের প্রয়োজন। ডঃ কং ফাউন্ডেশন ফর এ গ্লোবাল এথিকের (ওয়েলথোসা) সভাপতি। ১৯৬০ সাল থেকে ১৯৯৬ সালে অবসর গ্রহণের আগ পর্যন্ত তিনি ইকুমেনিকাল থিওলজির অধ্যাপক এবং তুবিগেন বিশ্ববিদ্যালয়ের ইনস্টিটিউট ফর ইকুমেনিকাল রিসার্চের পরিচালক ছিলেন। "Review of "Islam – Past Present and Future" by Hans Kung"। Mohammed Amin's website - Serious writing for serious readers (ইংরেজি ভাষায়)। সংগ্রহের তারিখ ২০২১-০৪-২১।  "Islam"। UK (ইংরেজি ভাষায়)। ২০২১-০৪-২১ তারিখে মূল থেকে আর্কাইভ করা। সংগ্রহের তারিখ ২০২১-০৪-২১।  www.amazon.com https://www.amazon.com/Islam-Present-Future-Hans-K%C3%BCng/dp/1851683771। সংগ্রহের তারিখ ২০২১-০৪-২১।  |শিরোনাম= অনুপস্থিত বা খালি (সাহায্য) Oneworld Publications (includes sample chapter) Interview Daily News Egypt